《赠给事方奎山谪休宁》
明代·黄廷用

侍臣何事辞丹陛，春水津桥重送君。共道隋珠原易辩，谁知楚璞亦难分。

眼前别绪牵青柳，身外浮名寄白云。我自雁峰归凤阙，几时鸣佩复同群。

作者简介：（1500—1566）明福建莆田人，字汝行，号少村、四素居士。嘉靖十四年进士。选庶吉士，授翰林检讨，历司经局洗马兼翰林侍讲，以言官论，出为衡州府通判，累官至工部右侍郎，又被论罢归。倭寇陷莆田，被俘，历五月乃得归。有《少村漫稿》。